
Pár viet o sebe.
Volám sa Ľubomíra Borošová, mám 55 rokov a z toho 32 rokov žijem v Šaci, ktorú sme si s manželom, rodákom zo Šace, vybrali pre život našej rodiny. Mám 2 synov, starší už má svoju rodinu a žije tiež v našej mestskej časti. Tento rok sa naša rodina rozrástla o vnuka.
Vyštudovala som Technickú univerzitu v Košiciach, Katedru dizajnu. Vizuálne umenie, tvorba priestorov, grafika a digitálne technológie sú stále mojim koníčkom.
Od skončenia vysokej školy pracujem v Regionálnom vzdelávacom centre, najprv ako manažérka vzdelávania, neskôr ako riaditeľka, už celých 28 rokov. Vzdelávame zamestnancov samosprávy, ale aj starostov, poslancov, kontrolórov, či riaditeľov škôl a iných organizácií, ktoré samospráva zriaďuje. Je to zaujímavá, tvorivá práca plná zmien a výziev. Sme najväčší a najvšestrannejší vzdelávateľ obcí, miest a ich organizácií na Slovensku. 
Už 6 volebné obdobie som poslankyňou v Šaci. Zažila som dobré i ťažšie obdobia našej samosprávy. Vo volebnom období 2002-2006, keď som pôsobila ako zástupkyňa starostu, sme naštartovali množstvo zaujímavých aktivít. Od rekonštrukcií objektov až po nové kultúrne a športové podujatia. Šaca vtedy naozaj ožila, zobudila sa do krásy. Začali sme s prípravou viacerých projektov. Po zmene financovania a úprave niektorých kompetencií tento boom zastal, viacero projektov je dodnes nedokončených, nové nevznikli. 

Prečo ste sa rozhodli kandidovať za starostku Šace?
Šaca je mojím domovom a ja chcem urobiť maximum preto, aby znovu získala svoju predošlú úroveň. Chcem dosiahnuť, aby prostredie, kde žijeme bolo pekné a aby si tu našla každá veková kategória našla možnosť na kvalitné trávenie voľného času. Potenciál Šace je veľký. Je to príjemné malé mestečko, kde sa ľudia osobne poznajú, susedia sa na ulici zdravia, je tu možnosť mať kvalitné verejné priestory, športoviská, sú tu priestory na rôzne spoločenské a komunitné aktivity. Keď sa však poprechádzate po Šaci a vojdete do našich budov, vidíte jasný úpadok. Toto je niečo, čo chcem zmeniť.

Čo máte na Šaci rada a prečo Vám na nej záleží?
Ja som sa do Šace vydala a som tu doma. Je tu všetko, čo človek potrebuje k dobrému životu, také 15 minútové mesto. Máte tu škôlku, školu, obchody, kultúrne domy, knižnicu, športoviská, posilňovňu, nemocnicu, plaváreň so saunou, super zmrzlinu...
Všade sa dá dostať peši, alebo na bicykli...skrátka má to predpoklady byť skvelým miestom na bývanie.
Mám tu celú svoju rodinu, svojpomocne postavený rodinný dom a susedov, ktorých nechcem stratiť. Šaca má pre nás čaro domova a to sa nikdy nezmení.

Čo je podľa Vás dnes v Šaci najväčší problém?

1. Postavenie mestskej časti Šaca v rámci mesta Košice
Šaca je dnes podfinancovaná, nedokáže zabezpečiť z pridelených prostriedkov ani potrebnú údržbu majetku – budovy, chodníky, cesty, verejné osvetlenie, športoviská, detské ihriská. Šaci chýbajú väčšie kompetencie v územnom plánovaní, aby sme sami rozhodli ako sa má Šaca rozvíjať. Ak sa porovnáme s okolitými obcami, tak je u nás výstavba a bývanie o dosť drahšie a procesy sú omnoho dlhšie.

2. Nekvalitná práca samosprávy
Za posledné roky samospráva Šace nedokázala zrealizovať žiaden užitočný investičný projekt z externých zdrojov. Pri projekte rekonštrukcie škôlky nedokázala vykonať ani verejné obstarávanie, pri Zelenej streche na budove úradu bolo až 45% vynaložených prostriedkov neoprávnených. Šaca zvláda len financovanie projektov Komunitného centra a Miestnej občianskej a poriadkovej služby, čo však nie sú investičné projekty. Toto je veľmi zlá vizitka a dnes je táto slabá stránka viditeľná všade naokolo. Šaca skutočne vizuálne a technicky veľmi upadla.

3. Chýbajúca vízia a poctivá práca na každom, aj malom projekte od obstarávania až po jeho prevzatie
Šaca potrebuje kvalitných a skúsených ľudí vo vedení, ktorí dokážu zadefinovať ako má Šaca vyzerať a vedia pracovať s majetkom a financiami zodpovedne. Nemôžeme si dovoliť míňať zdroje na zbytočné krátkodobé opravy, ktoré neriešia problém. Potrebujeme investovať do ucelených rekonštrukcií tak, aby sa zvýšila kvalita a budovy, priestranstvá a zariadenia potom slúžili dlho a kvalitne.
 
4. Priama spolupráca s Košickým samosprávnym krajom
Sme okrajová mestská časť, kde kraj rozvíja v areál SOŠ Technologické centrum a Talentcentrum, čím sa tento priestor znovu oživí. Kraj tu vlastní aj depozitár Východoslovenského múzea so záhradou, kde plánuje významnú revitalizáciu. Sú to zaujímavé príležitosti na spoluprácu a dáva nám to možnosť rozvíjať súvisiace služby a možnosť využívať niektoré investície aj pre nás, Šačanov.

5. Praktické problémy života v Šaci v odrážkach
· Verejné priestory veľmi nekvalitne udržiavané
· Bezpečnosť - verejné osvetlenie v dezolátnom stave, málo kamier
· Doprava - cesty a chodníky v zlom stave, niekde chýbajúce, nedokončené
· Budovy v majetku Šace v zlom stave
· Nevyužitý potenciál Športového areálu 
· Nepripravené možnosti rozvoja bývania
· Neriešený problém kvality bývania na Námestí oceliarov
· Chýbajúce klubové možnosti pre mladých ľudí
· Veľmi slabá/ žiadna komunikácia samosprávy s poslancami a obyvateľmi


Čo konkrétne chcete ako starostka zmeniť alebo zlepšiť?
Chcem dosiahnuť zmenu postavenia Šace v rámci Košíc. Je nevyhnutné nastaviť kompetencie a financie tak, aby sme mali omnoho vyššiu mieru samostatnosti v rozhodovaní o ďalšom rozvoji Šace. Obyvatelia a ich zástupcovi, starosta a poslanci, sami najlepšie vedia, čo chcú mať okolo seba a ako chcú žiť. Úradníci z magistrátu, akokoľvek kvalitní nepoznajú náš bežný život. K tomu sú samozrejme potrebné aj investície a tie už konečne musíme začať využívať aj z externých zdrojov. 

Chcem opraviť verejné priestory, doplniť lavičky, opraviť osvetlenie, postarať sa o zeleň a dreviny v parkoch a v okolí chodníkov. Potrebujeme doplniť vodné prvky, rozvíjať infraštruktúru pre cyklistov, detské ihriská v dedinskej časti, zrekonštruovať chodníky. 

Chcem priniesť aj nové nápady – oddychovú zónu a náučný chodník v okolí potoka Ida, revitalizáciu Športového areálu, hľadanie možností pre využitie kaštieľa v Buzinke, vytvorenie klubu pre mladých ľudí s dostatočným vybavením

Chcem skvalitniť prácu úradu a dosiahnuť otvorenú spoluprácu medzi poslancami, starostom a úradom. Všetci títo ľudia dostávajú mandát na to, aby prinášali riešenia a musia sa navzájom počúvať, pracovať spoločne pre Šacu a prinášať už konečne výsledky. Potrebujem digitalizovať procesy, stransparentniť všetko, na čom samospráva pracuje a tak dosiahnuť lepšiu informovanosť a spoluprácu s verejnosťou. 


Ako by podľa Vás mala Šaca vyzerať o 4 roky?
O štyri roky by Šaca mala pôsobiť ako upravená, bezpečná a živá mestská časť, v ktorej ľudia vidia konkrétny posun — nie iba nové projekty na papieri.

Za najdôležitejšie považujem:
· Upravené verejné priestory – kvalitné chodníky, bezbariérovosť, zeleň, lavičky, osvetlenie a pravidelná údržba. 
· Miesto pre tínedžerov – otvorený Klub mladých s Wi‑Fi, hrami, športom, hudbou a bezpečným večerným programom. 
· Fungujúce športoviská pre všetky generácie – obnovené ihriská, workout, priestor na basketbal, volejbal a organizovaný šport. 
· Bezpečné ulice – osvetlené problémové miesta, bezpečné priechody, pokojnejšia doprava a lepšie podmienky pre chodcov. 
· Čistejšie životné prostredie – dôsledné riešenie odpadu, verejne dostupné merania ovzdušia a udržiavané dreviny, zeleň a celkovo výsadba rastlín 
· Lepšie prepojenie starej Šace, sídliska a Buzinky – chodníky, cyklotrasy a bezpečné spojenia medzi jednotlivými časťami. 
· Živšia kultúra a komunita – pravidelné menšie podujatia, trhy, kino, koncerty a aktivity, ktoré spájajú mladých, rodiny aj seniorov. 
· Využitie krajských areálov – spolupráca so SOŠ, Talentcentrom a Východoslovenským múzeom, aby ich prítomnosť prinášala úžitok aj obyvateľom Šace. 
· Otvorený miestny úrad – zverejnený plán projektov, rozpočty, termíny, pravidelné stretnutia s obyvateľmi a jasné informácie o tom, čo sa podarilo a čo nie. 

Úspešná Šaca o štyri roky nemusí byť úplne prestavaná. Mala by však byť miestom, kde je viditeľný poriadok, pravidelná starostlivosť a život pre všetky generácie.





























Prehľad detailov ku každému okruhu problémov Šace

1. Doprava a bezpečnosť
· zlý technický stav miestnych komunikácií a chodníkov, nedokončené cesty
· nedostatok parkovacích miest v sídliskovej časti,
· nedostatočná bezpečnosť dopravy pri základnej škole, materskej škole a lokalite Medúlik,
· dlhodobé státie vozidiel na komunikáciách a v blízkosti križovatiek,
· neprehľadné križovatky spôsobené vysokými plotmi – potreba dopravných zrkadiel,
· prekračovanie maximálnej povolenej rýchlosti – potreba opatrení na upokojenie dopravy.

2. Verejné osvetlenie
· mestská časť eviduje 619 svetelných bodov, pričom značná časť verejného osvetlenia je technicky zastaraná a vyžaduje komplexnú obnovu,
· nevyhovujúci technický stav stožiarov, svietidiel, rozvádzačov a kabeláže,
· nevhodne nastavená intenzita osvetlenia na niektorých uliciach,
· chýbajúca inteligentná regulácia intenzity osvetlenia počas večerných a nočných hodín.

3. Nehnuteľný a hnuteľný majetok mestskej časti
· dlhodobo nedostatočná správa a obnova majetku mestskej časti,
· nedostatočne udržiavané, alebo chátrajúce budovy:
· Spoločenský dom,
· Kultúrne stredisko,
· budova šatní na športovom areáli,
· budova Drobnochovateľov,
· Dom služieb,
· domy smútku,
· budova bývalej pekárne,
· Zichyovský kaštieľ v Buzinke,
· nedostatočná údržba budovy materskej školy,
· nevyužité časti športového areálu.

4. Bezpečnosť
· zastaraný kamerový systém s nízkou využiteľnosťou pri objasňovaní priestupkov,
· chýbajúce kamery vo viacerých lokalitách,
· nedostatočné verejné osvetlenie,
· nízka prítomnosť hliadok mestskej polície vo večerných hodinách a počas víkendov.


5. Šport
· nevyužitý potenciál Športového areálu Šaca, chátrajúca budova šatní a klubových priestorov,
· zanedbané tréningové plochy a ihriská,
· chýbajúca multifunkčná športová hala,
· absencia doplnkových možností športovania v Športovom areáli,
· nevybudované bezpečné cyklotrasy,
· slabá koordinácia a podpora miestnych športových klubov.

6. Školstvo
(zriaďovateľom ZŠ a MŠ je mesto Košice)
· potreba modernizácie budov škôl vrátane striech a technických zariadení budov,
· zastarané vnútorné vybavenie,
· nedostatočné využitie školských areálov,
· chýbajúce kamerové systémy,
· chýbajúce parkovanie typu Kiss & Ride,
· chýbajúce bezpečné cyklotrasy ku školám.

7. Verejné priestory, čistota
· neobnovené parky, nekvalitná starostlivosť o dreviny,
· chýbajúce detské ihriská v dedinských častiach Šace,
· nedokončená revitalizácia areálu Medúlik.
· zastaraný a nejednotný mobiliár (lavičku, koše, osvetlenie...)
· chýbajúce prvky mobiliáru – cyklostojany, orientačný systém, fontánky na pitnú vodu, prístrešky, stoly
· nelegálne skládky v športovom areáli, pri lesných cestách a vodnom toku,
· znečistenie verejných priestranstiev psími exkrementmi,
· nedostatočná údržba zastávok MHD,

8. Potok Ida a životné prostredie
· nevyužitý oddychový potenciál Potoka Ida,
· chýbajúce projekty na zadržiavanie dažďovej vody,
· chýbajúci plán údržby zelene,
· zanedbaná gaštanová alej v parku Buzinka,
· zanedbané územie výskytu Šačianskeho tisa (súkromný pozemok),
· projekt zelenej strechy na budove miestneho úradu nenaplnil očakávané environmentálne ani ekonomické prínosy.

9. Mládež
· chýbajúce klubové priestory pre mladých ľudí – vnútorné, aj vonkajšie, kde by sa mohli stretávať po škole a spolu tráviť čas aktívne 
· nedostatok pravidelných športových a voľnočasových aktivít,
· absencia priestoru podporujúceho rozvoj zručností, kreativity a komunitného života,
· chýbajúce legálne plochy pre street art

10. Seniori
· máme funkčný klub seniorov, ale v budove so schodiskom, bez výťahu
· chýba denný stacionár
· odstraňovanie bariér vo verejných budovách, na chodníkoch a parkoch,
· nedostatočné sociálne poradenstvo,
· potreba pravidelných komunitných aktivít

11.  Kultúra a spoločenský život
· chýba moderná spoločenská sála s kvalitným vybavením,
· nedostatok rodinných podujatí,
· chýba každoročný Deň Šace ako hlavné komunitné podujatie mestskej časti,
· chýba letné kino,
· chýbajú športové turnaje, súťaže vo varení a pod...
· nedostatočná koordinácia občianskych združení a spolkov.

12. Cintoríny
· dlhodobý investičný dlh,
· potreba modernizácie domu smútku na Šemšianskej ulici,
· chýbajúca regulácia verejného osvetlenia na cintoríne Šemšianska,
· nekvalitná údržba chodníkov a zelene.


13. Bývanie
· chýbajú nové lokality na výstavbu rodinných domov
· chýbajú projekty na výstavby bytov
· je nevyhnutné riešiť kvalitu bývania na Námestí oceliarov a v bytových domoch vo vlastníctve mesta,

14. Energetika
· potrebujeme modernizovať technické zariadenia budov a znižovať ich energetickú náročnosť – fotovoltika, tepelné čerpadlá, zateplenie budov:
·  Spoločenský dom,
·  Dom služieb
·  Kultúrne stredisko
·  budova drobnochovateľov
·  šatne na Športovom areáli

15. Financie a hospodárenie
· efektívnejšie využívanie rozpočtu mestskej časti,
· transparentné plánovanie a realizácia investícií,
· pravidelné hodnotenie hospodárnosti prevádzky budov a zariadení,
· znižovanie prevádzkových nákladov prostredníctvom investícií do nových technológií

16. Komunikácia samosprávy
· zlepšenie informovania občanov o pripravovaných aktivitách a investíciách,
· pravidelné participatívne stretnutia s obyvateľmi,
· zabezpečiť online prenosy zo zasadnutí miestneho zastupiteľstva,
· obnovenie činnosti odborných komisií miestneho zastupiteľstva,
· zavedenie moderného online systému na podávanie a sledovanie podnetov občanov.

17. Digitálne technológie v práci úradu
· Vyhľadávať AI nástroje a online komunikačné platformy a aplikácie na zrýchlenie, skvalitnenie a zefektívnenie práce úradu


14. august 2026
Ľubomíra Borošová
Kandidátka na starostku Mestskej časti Košice – Šaca

